**Hankintayksiköiden toimenpiteet ja niiden mittaaminen**

1. Hankintayksiköt valitsevat sitoumukseensa tässä liitteessä tarjolla olevista toimenpiteistä kaikki pakolliset toimenpiteet (toimenpiteet 1-14) sekä lisäksi vähintään kaksi vapaaehtoista toimenpidettä (toimenpiteet 15-18). Toimenpiteet valitaan sitoumukselle sitoumusta tehtäessä. Hankintayksiköt voivat lisäksi lisätä sitoumukselleen uusia omia toimenpiteitä.
2. Jokaiselle valitulle pakolliselle toimenpiteelle on valittava listalla tarjolla olevista vaihtoehdoista kaikki mittarit. Toimenpidettä 11 lukuun ottamatta kaikille muille pakollisille toimenpiteille valitaan heti sitoumusta tehtäessä kaikki mittarit. Toimenpiteen 11 osalta valitaan ensin sitoumusta tehtäessä mittariksi lähtötason selvittäminen, joka mahdollistaa määrällisten mittarien lisäämisen toimenpiteelle myöhemmin. Myöhemmin, kun lähtötaso on selvillä, sitoumusta päivittämällä toimenpiteelle 11 lisätään muut tarjolla olevat mittarit. Jokaisen valitun vapaaehtoisen toimenpiteen kohdalla riittää, kun sitoumusta tehtäessä listalla tarjolla olevista vaihtoehdoista on valittu vähintään yksi mittari toimenpiteelle. Kaikille toimenpiteille on lisäksi mahdollista luoda itse omia mittareita.

Kun toimenpiteelle valitaan määrällinen mittari, sille tulee samalla ilmoittaa lähtötaso ja tavoitetaso.

Uusia omia toimenpiteitä ja niiden mittareita on mahdollista lisätä sitoumukselle myös myöhemmin. Myös vapaaehtoisia toimenpiteitä ja niiden mittareita voi täydentää sitoumukselle myöhemmin lisää (sitoumusta tehtäessä on kuitenkin valittava vähintään kaksi vapaaehtoista toimenpidettä ja niille vähintään yksi mittari per toimenpide).

Kaikki sitoumuksessa valitut ja myöhemmin raportoitavat mittarit ovat julkisia.

| **Toimenpide** | **Mittari** |
| --- | --- |
| **Pakolliset toimenpiteet** |
| 1. **Yhteisen päästötön työmaa -konseptin ja siihen liittyvän koulutuksen laatiminen. (*ensivaiheen allekirjoittajat*)**
 | On mukana laatimassa yhteistä konseptia ja siihen liittyvää koulutusta. (toteutunut/ei toteutunut) |
| 1. **Yhteisten hankintakriteereiden laatiminen.**
 | On mukana laatimassa yhteisiä hankintakriteereitä. (toteutunut/ei toteutunut) |
| 1. **Määrämuotoisen toimeenpanosuunnitelman tekeminen päästötön työmaa -konseptin ja hankintakriteerien käyttöönottamiseksi ja suunnitelman toimittaminen KEINO- osaamiskeskukselle.**
 | Tekee määrämuotoisen toimeenpanosuunnitelman, joka toimitetaan 4 kuukauden kuluessa sopimuksen allekirjoittamisesta KEINO-osaamiskeskukselle. (toteutunut/ei toteutunut) |
| 1. **Yhteisen seurantajärjestelmän kehittäminen.**
 | Osallistuu yhteisen seurantajärjestelmän kehittämiseen. (toteutunut/ei toteutunut) |
| 1. **Tehokkaampien valvontatapojen kehittäminen.**
 | Kehittää tehokkaampia valvontatapoja. (toteutunut/ei toteutunut) |
| 1. **Yhteisen päästötön työmaa -konseptin ja yhteisten hankintakriteerien käyttöönotto kilpailutuksissa toimeenpanosuunnitelman mukaisesti.**
 | Toteuttaa hankinnat soveltuvin osin toimeenpanosuunnitelman mukaisesti. (toteutunut/ei toteutunut)Ottaa käyttöön soveltuvin osin päästötön työmaa -konseptin ja yhteiset hankintakriteerit työmaiden kilpailutuksissa. (toteutunut/ei toteutunut) |
| 1. **Yhteisen seurantajärjestelmän käyttöönotto toimeenpanosuunnitelman mukaisesti.**
 | Ottaa käyttöön yhteisen seurantajärjestelmän. (toteutunut/ei toteutunut) |
| 1. **Hankintayksikön omien tilaajien ja muiden keskeisten kohderyhmien kouluttaminen yhteisen päästötön työmaa -konseptin ja yhteisten hankintakriteereiden soveltamisessa.**
 | Kouluttaa tilaajia ja muita keskeisiä kohderyhmiä. (toteutunut/ei toteutunut) |
| 1. **Markkinavuoropuhelun käyminen uusien ratkaisujen ja toimintamallien kartoittamiseksi yhteistyössä muiden sopimuksen allekirjoittaneiden hankintayksiköiden kanssa.**
 | Sopimuskauden aikana yksin tai yhdessä muiden sopimusosapuolten kanssa järjestetyt markkinavuoropuhelutilaisuudet. (määrä) |
| Toteuttaa muulla tavalla markkinavuoropuhelua. (toteutunut/ei toteutunut) |
| **Fossiilivapaiden polttoaineiden käyttöönotto hankintayksikön työmailla.** | Työmailla, joissa hankintayksikkö on itse päätoteuttajana, käytetään sähkönä ja lämmityksessä uusiutuvista energialähteistä peräisin olevaa sähköä, kaasua, nestemäisiä polttoaineita tai kaukolämpöä. (toteutunut/ei toteutunut) |
| Kaikilla hankintayksikön työmailla käytetään sähkönä ja lämmityksessä uusiutuvista energialähteistä peräisin olevaa sähköä, kaasua, nestemäisiä polttoaineita tai kaukolämpöä. (toteutunut/ei toteutunut) |
| Työmailla, joissa hankintayksikkö on itse päätoteuttajana, ei käytetä työkoneissa tai työmaiden sisäisissä kuljetuksissa fossiilisia polttoaineita. (toteutunut/ei toteutunut) |
| Millään hankintayksikön työmailla ei käytetä työkoneissa tai työmaiden sisäisissä kuljetuksissa fossiilisia polttoaineita. (toteutunut/ei toteutunut) |
| Millään hankintayksikön työmailla ei käytetä kuljetuksissa työmaille tai työmailta fossiilisia polttoaineita. (toteutunut/ei toteutunut) |
| 1. **Sähköllä, biokaasulla tai vedyllä toimivien työkoneiden sekä kuljetuksissa käytettävien ajoneuvojen käyttöönotto.**
 | Sähköllä, biokaasulla tai vedyllä toimivien työkoneiden ja ajoneuvojen prosenttiosuus kaikilla hankintayksikön työmailla käytettävistä työkoneista, sekä työmaiden sisäisissä kuljetuksissa käytettävistä ajoneuvoista. (määrä) |
| Sähköllä, biokaasulla tai vedyllä toimivien työkoneiden ja ajoneuvojen prosenttiosuus kaikilla hankintayksikön työmailla käytettävistä työkoneista, sekä työmaiden sisäisissä kuljetuksissa ja kuljetuksissa työmaille ja työmailta käytettävistä ajoneuvoista. (määrä) |
| Lähtötason selvittäminen määrällisten mittarien lisäämiseksi toimenpiteelle myöhemmin. (toteutunut/ei toteutunut) |
| 1. **Työkoneiden ja kuorma-autojen päästöluokitusten määritteleminen hankintasopimuksissa.**
 | Hankintasopimuksissa on määritetty, että hankintayksikön työmailla käytettävät työkoneet ovat päästöiltään vähintään Stage IIIB ja kuorma-autot Euro V tasoa tai puhtaampia. (toteutunut/ei toteutunut) |
| Hankintasopimuksissa on määritetty, että hankintayksikön työmailla käytettävät työkoneet ovat päästöiltään vähintään Stage IV ja kuorma-autot Euro VI tasoa tai puhtaampia. (toteutunut/ei toteutunut) |
| Kaikissa kuljetuksissa työmaille ja työmailta käytettävät kuorma-autot ovat Euro VI tasoa tai puhtaampia. (toteutunut/ei toteutunut) |
| 1. **Yhteisen päästölaskentatyökalun kehittäminen, jolla voidaan seurata ja todentaa työmailla syntyviä päästöjä.**
 | On mukana kehittämässä yhteistä päästölaskentatyökalua. (toteutunut/ei toteutunut) |
| 1. **Viestintä ja tiedon jakaminen yhteisestä päästötön työmaa -konseptista, yhteisistä hankintakriteereistä ja alan muista parhaista käytännöistä.**
 | Viestii aktiivisesti ja jakaa tietoa päästötön työmaa -konseptista, yhteisistä hankintakriteereistä ja alan muista parhaista käytännöistä. (toteutunut/ei toteutunut) |
| **Vapaaehtoiset toimenpiteet** |
| 1. **Työmaiden latausinfraan liittyvien vaatimusten selvittäminen.**
 | Edistää toiminnallaan latauspisteiden rakentamista. (toteutunut/ei toteutunut) |
| Informoi urakoitsijoita ja palveluntuottajia tarvittavan latausinfran vaatimuksista. (toteutunut/ei toteutunut) |
| 1. **Urakoitsijoiden ja palveluntuottajien edellyttäminen osallistumaan koulutukseen. Koulutusta kehitetään esimerkiksi osana työkonealan green deal -sopimusta.**
 | Edellyttää mahdollisuuksien mukaan tarjouspyynnöissä urakoitsijoilta ja/tai palveluntuottajilta työkonealan green deal -sopimuksessa valmisteltuun koulutukseen osallistumista. (toteutunut/ei toteutunut)  |
| Edellyttää mahdollisuuksien mukaan tarjouspyynnöissä urakoitsijoilta ja/tai palveluntuottajilta jotain muuta koulutusta. (toteutunut/ei toteutunut) |
| 1. **Päästöjä vähentävien lisäratkaisujen käyttöönoton edistäminen olemassa olevaan konekantaan.**
 | Mahdollistaa lisäratkaisujen käyttöönoton olemassa olevaan konekantaan. (toteutunut/ei toteutunut) |
| 1. **Muiden toimijoiden ohjaaminen päästöjen vähentämiseen työmailla.**
 | Edellyttää tai kannustaa tontinluovutusehdoissa ja -kilpailuissa päästöjä vähentäviin työtapoihin ja/tai toimintamalleihin. (toteutunut/ei toteutunut) |
| Edellyttää tai kannustaa tontinvuokrausehdoissa päästöjä vähentäviin työtapoihin ja/tai toimintamalleihin. (toteutunut/ei toteutunut) |
| **Muut toimenpiteet** |  |
| 1. **Muut toimenpiteet päästöjen vähentämiseksi työmailla.**
 | *Itse erikseen määritellyt toimenpiteet sekä mittarit (määrä tai toteutunut/ei toteutunut)* |